آلمان جمهوررئیسی فرانک شتاینمایر, انرژی نرخی نینگ کونساین آرتیب باریاتگن لیگی سببلی یوقسیل کیشی لرنینگ اوی لری نی قولدن بیریب قوییش ریسکی نینگ موجود ایکن لیگی نی معلوم قیلدی.
شتاینمایر 'اویسیز لر کونی' مناسبتی بیلن بیرگن بیاناتیده, "نرخ لرنینگ آرتیب کیتگن لیگی سببلی کرا لری نی بیره آلمیاتگن یوقسیل انسان لر, اینیقسه عایله لرنینگ اوی لری نی قولدن بیریش لری ممکن.  عینی دمده اوی قیدیریاتگن کیشی لرنینگ اویغون نرخ گه اوی تاپیش بوییچه قینه لیش لری احتمالی موجود" دییه قید ایتدی.
تخمین لر گه کوره, آلمانده 300 مینگ دن آرتیق انسان نینگ اویسیز یشیاتگن لیگی نی بیلدیرگن شتاینمایر, اوز سوز لری نی, "تقریباً 180 مینگ کیشی, کیچه نی اویسیزلر گه اجره تیلگن مرکز لرده اوتکزماقده.  45 مینگ گه یقین کیشی ایسه دواملی روشده اویسیز اوله راق کوچه لرده یشه ماقده" شکلیده دوام ایتتیردی.
کیلگوسی آیلرده اوشبو رقم نینگ آرتیب کیتیشی نینگ ممکن ایکن لیگی نی بیلدیرگن شتاینمار, "اوروش و بحران لر, کوز و قیش آی لریده اولکه میزده ینه ده کوپراق کیشی نینگ اوی سیز بولیب قالیشی گه سبب بولیشی ممکن.  اوی نرخی نینگ آرتیب کیتگن لیگی باعث پول نی تولش بوییچه قیین چیلیککه دوچ کیلیب قالگن کیشی لرنینگ اوی لری نی قولدن بیریب قوییب کوچه ده قالمس لیک لری اوچون برچه امکانیت لری میزدن فایده له نیشی میز کیره ک" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
